
На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18 и 92/23) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за пољопривреду и рурални развој
[bookmark: _Hlk205373392]ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА ПОЉОПРИВРЕДУ И РАРАЛНИ РАЗВОЈ ГРАДА СРЕМСКА МИТРОВИЦА - за радно место Стручно-аналитички послови у области пољопривреде II, на неодређено време, звање саветник, један извршилац, систематизовано чланом 46. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2025 и 6/2025)
I Орган у којем се радно место попуњава:
Градска управа за пољопривреду и рурални развој – у Сремској Митровици, ул. Св.Димитрија бр.13

II Радно место које се попуњава:
Стручно-аналитички послови у области пољопривреде II, на неодређено време, звање саветник, један извршилац

III Опис послова радног места: Обавља послове везане за израду потребних извештаја, анализа, програма, информација и нацрта општих и посебних аката, води потребне евиденције, сачињава и ажурира базе података; одлучује по захтевима за издавање потврда и уверења за остваривање права пред другим надлежним органима и организацијама, пружа стручно-техничку помоћ Комисији у изради Годишњег програма заштите, уређења и коришћења пољопривредног замљишта, Комисије за утврђивање штете од елементарних непогода, Комисији за давање у закуп државног пољопривредног земљишта, израђује нацрте аката којим се одлучује о начину коришћења пашњака и привођењу пашњака другој култури и стара се о њиховом спровођењу; сарађује са министарством надлежним за област пољопривреде, обавља и друге послове по налогу начелника. 
IV Услови за рад на радном месту:
стечено високо образовање у образовно-научном пољу Друштвено- хуманистичких наука, у образовно научном пољу Техничко технолошке науке,  или у образовно научном пољу Природно-математичке науке на основним академским студијама, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (у обиму од најмање 240ЕСПБ) или специјалистичким студијама на факултету и најмање три године радног искуства у струци као и потребне компетенције за обављање послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада стручно оперативни послови (технике израде општих, појединачних и других правних и осталих аката) – провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о општем управном поступку, Закон о пољопривреди и руралном развоју, Закон о подстицајима у пољопривреди и руралном развоју,) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица
Право учешћа на интерном конкурсу имају службеници у звању саветник или службеници који испуњавају услове за напредовање у звање саветник.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 07.08.2025. године и истиче 13.08.2025. године


XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за пољопривреду и рарални развој за попуњавање радног места Стручно-аналитички послови у области пољопривреде II ” 

XII Докази који се прилажу уз пријаву на конкурс:
1. /////


XIII Докази који се достављају током изборног поступка
1. Оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 28.08.2025. године, са почетком у 09:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Јелена Ђонлић, Служба за управљање људским ресурсима, телефон: 022/2015-2089



[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли органа Града  и на веб презентацији www.sresmkamitrovica.org.rs .

